Държавен вестник, бр. 81, 2025 г., стр. 9

БРОЙ  81	
Д Ъ Р Ж А В Е Н  В Е С Т Н И К 	
СТР.  9  
(3) Безплатни квоти се разпределят на 
операторите на въздухоплавателни средства 
пропорционално на техните верифицирани 
емисии от авиационни дейности, докладвани 
за 2023 г., като при изчислението се вземат 
предвид и верифицирани емисии от ави­
ационни дейности, докладвани по отношение 
на полети, които са обхванати от ЕСТЕ от 
1 януари 2024 г.“
§ 23. Член 38 се отменя.
§ 24. В чл. 39 се правят следните изменения: 
1. Алинеи 1 и 2 се изменят така:
„(1) За периода от 1 януари 2024 г. до 31 де­
кември 2024 г. и за всеки следващ период на 
ЕСТЕ количеството квоти от авиационни дей­
ности, които се разпределят на авиационните 
оператори, се определя с акт на Европейската 
комисия.
(2) Министърът на околната среда и во­
дите публикува на интернет страницата на 
Министерството на околната среда и водите 
количеството разпределени квоти.“ 
2. Алинея 3 се отменя. 
3. В ал. 4 думите „28 февруари“ се заменят 
с „30 юни“, а думите „ал. 1, т. 2“ се заменят 
с „ал. 1“.
§ 25. Членове 40 и 41 се отменят.
§ 26. В глава четвърта наименованието на 
раздел V се изменя така: „Разпределение на 
безплатни квоти“.
§ 27. В чл. 42 се правят следните изменения 
и допълнения: 
1. В ал. 1, изречение първо думите „за 
емисии от всички инсталации“ се заличават, 
а в изречение второ накрая се добавя „4,3 на 
сто, считано от 2024 г. до 2027 г. и 4,4 на сто, 
считано от 2028 г.“.
2. Алинея 2 се изменя така:
„(2) Количеството на квотите, издадено 
за целия Европейски съюз, се публикува от 
Европейската комисия.“ 
3. В ал. 3, т. 2 думата „схемата“ се заменя 
със „системата“. 
4. Създава се ал. 4:
„(4) Линейният коефициент по ал. 1 се при­
лага и за квотите, съответстващи на средните 
емисии от дейностите в областта на морския 
транспорт, докладвани за 2018 г. и 2019 г. в 
съответствие с Регламент (ЕС) 2015/757.“
§ 28. Член 43 се изменя така:
„Чл. 43. (1) За периода 2013 – 2020 г. и за 
всеки следващ период на ЕСТЕ безплатни 
квоти се разпределят на инсталации, които: 
1. са съществуващи; 
2. отговарят на условията за безплатно 
разпределяне; 
3. са подали заявление за безплатно раз­
пределяне на квоти за съответния период; 
4. са включени в одобрения от Европейс­
ката комисия списък с инсталации по ал. 5.
(2) Заявлението по ал. 1, т. 3 се изготвя 
съгласно изискванията на Делегиран регла­
мент (ЕС) 2019/331 и се подава до министъра 
на околната среда и водите.
(3) Към заявлението за безплатно разпре­
деляне на квоти от оператори на съществува­
щи инсталации се прилага документацията, 
посочена в чл. 4, параграф 2 от Делегиран 
регламент (ЕС) 2019/331, както и потвържде­
ние, че операторът на съответната инсталация 
е изпълнил препоръките от доклада по чл. 62 
от Закона за енергийната ефективност или 
от сертифицираната система за управление 
на енергията.
(4) В случай че операторът на дадена ин­
сталация не е представил потвърждението 
по ал. 3 или не е изпълнил препоръките от 
доклада по чл. 62 от Закона за енергийната 
ефективност или от сертифицираната система 
за управление на енергията, по отношение 
на размера на окончателното разпределение 
на безплатните квоти за тази инсталация се 
прилагат разпоредбите на чл. 46.
(5) Инсталациите на територията на Репуб­
лика България, които извършват дейности по 
приложение № 1, както и количеството квоти, 
разпределени безплатно на всяка инсталация 
в съответствие с ал. 6, се определят в списък, 
който се изготвя от министъра на околната 
среда и водите за 5-годишен период с начало 
1 януари 2021 г. и за всеки следващ 5-годишен 
период и се одобрява от Европейската комисия.
(6) Разпределението на безплатни квоти за 
емисии на парникови газове от инсталации 
се осъществява в съответствие с Делегиран 
регламент (ЕС) 2019/331.
(7) Министърът на околната среда и водите 
изготвя и подава до Европейската комисия 
списък с инсталациите, попадащи в обхвата 
на този закон, за 5-годишен период с начало 
1 януари 2021 г. и за всеки следващ 5-годи­
шен период.
(8) Списъкът по ал. 7 се изготвя и подава 
до Европейската комисия по реда на чл. 14 
от Делегиран регламент (ЕС) 2019/331.
(9) Когато са необходими корекции на 
безплатните квоти, предоставени на инста­
лациите в списъка по ал. 7, тези корекции се 
извършват, като се използват квоти от или 
се добавят квоти към количеството квоти по 
чл. 44, ал. 1.
(10) Количеството безплатно разпределени 
квоти за инсталации, чиято дейност се е уве­
личила или намалила, изчислено въз основа 
на пълзяща средна стойност за две години, 
с повече от 15 на сто спрямо първоначално